Hoër produksie stu DRDGold se wins | Netwerk24
Hoër produksie stu DRDGold se wins
Deur Elvira Wood 05 September 2018 13:00
Die Ergo-mynaanleg suid van Johannesburg waar DRDGold goud herwin.
DRDGold, wat goud uit mynhope en ander mynuitskot herwin, het ’n stewige wins in die jaar tot einde Junie behaal.
Sy inkomste het met 6% tot R2,49 miljard gestyg terwyl sy bedryfswins 38% hoër was op R355,2 miljoen vergeleke met die vorige boekjaar.
Sy wesensverdienste het met ’n enorme 775% tot R7 miljoen, oftewel 1,7c per aandeel, gestyg.
Die maatskappy het Woensdag sy resultate op die JSE se nuusdiens, Sens, gepubliseer.
Niël Pretorius, uitvoerende hoof van DRDGold, sê in die verklaring die grootste rede vir die verbetering is hoër produksie danksy ’n groter konsentrasie goud in die herwinningsmateriaal, wat ook gehelp het om produksiekoste te verlaag.
Goudproduksie het met 10% tot 4 679 kg gestyg.
DRDGold se aandeelprys het Woensdagoggend ná die bekendmaking van die resultate met 6% tot R3,31 op die JSE gestyg.
Meer oor: Drdgold | Goudmyne
DRDGold: In belang van aandeelhouers
DRDGold maak wins, betaal dividend
R1,3 miljard belê om goud uit slik te myn
Menseregte ‘kan nie net op papier leef’ – Maimane
Malema se haatspraaksaak: ‘MRK laat land in die steek’